ADHD in ’n neutedop | SARIE
ADHD in ’n neutedop	deur SARIE.com-span
Aandaggebrek-hiperaktiwiteitsindroom, algemeen bekend as ADHD, is ’n mediese toestand wat jy dikwels nie ontgroei nie. Met Nasionale ADHD-dag fokus ons op dié sindroom en wat jy als moet weet.
Onthou ADHD word nié deur die volgende veroorsaak nie:
– Te veel TV of ander tegnologie
– Te veel suiker
Kan lyk soos ADHD, maar is nie:
– Allergieë en asma kan jou kind moeilik laat asemhaal en sy konsentrasie verbreek.
– ’n Gehoor- of sigprobleem.
– Middeloor-infeksies kan gehoorprobleme veroorsaak.
– Onderprestasie op skool weens leerprobleme.
– Emosionele probleme as gevolg van iets soos ’n egskeiding of dood in die gesin.
– Ontwrigtende of terughoudende gedrag weens angs en depressie.
– Probleme met konsentrasie weens petit mal-epilepsie (’n bewussynsteuring van ’n paar sekondes).
Studies wys kinders met ADHD is meer geneig om:
– Vroeg uit die skool te gaan (32% tot 40%)
– Min of geen vriende te hê (50% tot 70%)
– By antisosiale aktiwiteite betrokke te raak (40% tot 50%)
Hier’s die statistieke
– Tienerswangerskappe is volop en kom voor by 40% van ADHD-lyers.
– Sowat 8-10% van Suid-Afrikaners het ADHD. En dit neem waarskynlik toe.
– Vir elke meisie wat daaraan ly, is daar 3 seuns wat die toestand het, volgens die amptelike syfer. Maar kenners reken dis net so algemeen onder meisies en dat dit bloot nie by hulle gediagnoseer word nie.
– Dis in sowat 80% van gevalle oorgeërf en ’n kombinasie van albei ouers se gene, hoewel hulle nie noodwendig klinkklaar ADHD het nie.
– Omega 3- en omega 6-aanvullings maak ’n verskil in sowat 40% van gevalle.
– Dieet-aanpassings help in sowat 20% van gevalle in ’n mate.
– 1/3 kan hul medikasie stop as hulle groot is.
– Sowat 75% het leerprobleme. Hulle floreer nie in die huidige onderwysstelsel nie.
– Sowat 7-8 uit 10 kinders se toestand verbeter met medikasie. By die klein groepie vir wie pille nie werk nie, word op gedragsterapie gefokus